钦定古今图书集成/明伦汇编/闺媛典/第091卷 > 萧贞白妻张氏
## 钦定古今图书集成/明伦汇编/闺媛典/第091卷 > 萧贞白妻张氏

按《无为州志》：张氏，幼失父母，祖秀峰抚之，长适萧贞
白。崇祯末，流寇掠其乡，夫妇匿九卿山洞，为贼搜得，
见氏美，悦之。氏度不能免，因绐贼曰：“若纵吾夫，当从
若”贼纵其夫去，即骂贼。贼缚至火侧，欲逼污之，骂益
甚，贼断其舌，投烈焰中仆。萧随目击其惨，厉声前骂，
贼亦被支解。